Én efter én ankom AaB’s superligaspillere til første træningsdag på anlægget i Ø Uttrup, og det blev til både kram, glædeligt gensyn og højt humør. Spillerne måtte dog kigge langt efter den runde kugle, men det var der vist ingen, der klagede over, for regnen stod ned i stænger på de grønne plæner udenfor. Så første træningsdag bød i stedet på test og forskellige øvelser for at tjekke spillerens fatning, inden det for alvor går i gang i morgen med første udendørs træning - med bold. Alvor lurer Under kram og sjove bemærkninger lurede alvoren dog, for spillerne ved, hvad de går ind til i det kommende forår: Det gælder overlevelse - og kun overlevelse - i superligaen. Lige nu ligger AaB næstsidst og har syv point op til Brøndby over nedrykningsstregen. AaB’s første kamp er fredag den 17. februar kl. 19.00, hvor AGF kommer på besøg på Aalborg Portland. Derudover spiller AaB yderligere fire kampe, inden turneringen splittes op i marts måned. Her skal de seks bedst placerede hold spille om medaljer, mens de seks nederste hold spiller om to nedrykningspladser. Og her ligger AaB altså lige nu på den ene plads med 14 point, mens Lyngby ligger sidst med kun 8 point. Det hele bliver afgjort i weekenden den 3-4. juni, og der ved man så, om Nordjyllands flagskib er “ købt eller solgt”. Fanskare ramt TV2 Nord har talt med både spillere, træner, direktør og fungerende sportschef Thomas Bælum til første træningsdag, og alle er klar over alvoren i det forår, der venter. Og spørger man ind til situationen, så kan man godt fornemme, at det påvirker alle i klubben. Det har også gjort "ondt" at se, hvordan AaB’s trofaste fanskare har været ramt på de dårlige resultater, og der har været flere højlydte protester på tribunerne. Trods modgangen alligevel har støttet op om spillere på banen. Det såkaldte transfervinduet er åbent igen, hvor klubberne i hele januar måned kan handle spillere, og til første træning var der to “nye” spillere med, som AaB foreløbig har hentet ind: Rasmus Thelander, der tidligere har spillet i AaB, er tilbage efter han har fået ophævet sin kontrakt med den ungarske storklub Ferencvaros TC. Vil trimme truppen Derudover har klubben skrevet kontrakt med en ung målmand, den tyske U21 landsholdsspiller Nico Marti. Den tyske målmand er på kontrakt i den Østriske klub FC Salzburg. Derudover er Anders Hagelskjær vendt tilbage til det nordjyske efter at have været udlejet hele efteråret til den norske klub Sarpsborg 08. Men ifølge fungerende sportschef Thomas Bælum er AaB ikke færdig med at handle ind, og samtidig udtaler han, at han regner med at “ trimme” den nuværende spillertrup ned til omkring 24 mand - i stedet for 29 i den nuværende trup. Det gælder især de spillere, som i øjeblikket ikke får fuld spilletid. Her kan der blive tale om både udlejning eller direkte spillersalg. Thomas Bælum, der altså lige nu både er sportschef og direktør, udtaler, at der ikke bliver ansat en ny sportschef i dette transfervindue. Han fortæller, at der stadig foregår seriøse forhandlinger med en ny investor om overtagelsen af AaB. I morgen, torsdag, kommer spilleren på græs på kunstgræsbanen i Gistrup, og så står den på træning flere dage hele ugen - og op til to gange dagligt. AaB spiller sin første træningskamp den 13. januar kl. 13.00 mod 1. divisionsholdet fra FC Fredericia, inden holdet drager på træningslejr på Malta fra den 28. januar og til 7. februar.

Opsummering:
Et dramatisk forår i vente for AaB kan ende med nedrykning.